Dňa 3. 6. 2013 bol na porade vedenia ministerstva schválený materiál „Udelenie vyznamenaní ministra školstva, vedy, výskumu a športu SR za mimoriadny prínos v oblasti športu“. 
	Na základe návrhu komisie pre posudzovanie návrhov na udelenie vyznamenaní (jej členovia boli vymenovaní ministrom školstva, vedy, výskumu a športu Slovenskej republiky) bolo rozhodnuté, že v roku 2013 budú vyznamenania udelené nasledovným osobnostiam slovenského športu:

a)	Medaila prof. Vladimíra Černušáka – za vynikajúce a mimoriadne výsledky dosiahnuté na významných medzinárodných športových podujatiach:

1.	Ivan Jakeš – motocyklový šport
2.	Lucia Klocová – atletika
3.	Igor Kočiš – kulturistika
4.	Ján Riapoš – stolný tenis zdravotne znevýhodnených
5.	Peter Sagan – cyklistika

b)	Pamätná medaila ministra školstva, vedy, výskumu a športu Slovenskej republiky – za dlhodobú úspešnú reprezentáciu Slovenskej republiky:

1.	Ivan Bátory – lyžovanie
2.	Jozef Gönci – športová streľba
3.	Marek Mintál – futbal
4.	Martina Moravcová – plávanie
5.	Margita Prokeinová – plávanie zdravotne znevýhodnených

c)	Čestné uznanie prof. Karola Stráňaia – za celoživotné pôsobenie v oblasti športu:

1.	Pavel Blaho – rýchlostná kanoistika
2.	Michal Čapla – kulturistika
3.	Ján Filc – ľadový hokej
4.	Eugen Laczo – telovýchovný pedagóg
5.	Štefan Kopčík – šport zdravotne znevýhodnených

Komisia pre posudzovanie návrhov pracovala v zložení:
	
Ladislav Čambal – predseda, generálny riaditeľ sekcie štátnej starostlivosti o šport a mládež,
Jozef Liba – člen, generálny sekretár Slovenského olympijského výboru,
Samuel Roško – člen, generálny sekretár Slovenského paralympijského výboru,
Zdenko Kríž – člen, generálny sekretár Konfederácie športových zväzov SR,
Dušan Ťažký – tajomník, štátny radca sekcie štátnej starostlivosti o šport a mládež.

	V súčasnosti prebieha výber termínu a miesta slávnostného udeľovania vyznamenaní ministra školstva, vedy, výskumu a športu Slovenskej republiky. 

Bratislava 15. 6. 2013